TEACHTAIREACHT ÓN gCOIMISIÚN CHUIG PARLAIMINT NA hEORPA de bhun Airteagal 294(6) den Chonradh ar Fheidhmiú an Aontais Eorpaigh maidir leis an

2013/0024 (COD)

TEACHTAIREACHT ÓN gCOIMISIÚN

CHUIG PARLAIMINT NA hEORPA



de bhun Airteagal 294(6) den Chonradh ar Fheidhmiú an Aontais Eorpaigh



maidir leis an

seasamh ón gComhairle i dtaca le glacadh Rialacháin ó Pharlaimint na hEorpa agus ón gComhairle maidir le faisnéis a ghabhann le haistrithe cistí

(Téacs atá ábhartha maidir le LEE)

1.Cúlra

An dáta a tíolacadh an togra chuig Parlaimint na hEorpa agus chuig an gComhairle

(doiciméad COM(2013) 44 final – 2013/0024 COD): 6 Feabhra 2013. Dáta na tuairime ó Choiste Eacnamaíoch agus Sóisialta na hEorpa: 23 Bealtaine 2013. Dáta an tseasaimh ó Pharlaimint na hEorpa, an chéad léamh: 11 Márta 2014. An dáta a tíolacadh an togra leasaithe: Neamhbhainteach. An dáta a glacadh an seasamh ón gComhairle: 20 Aibreán 2015.

2.Cuspóir an togra ón gCoimisiún

Is é is cuspóir don togra seo athbhreithniú a dhéanamh ar Rialachán (CE) Uimh. 1781/2006 maidir le faisnéis ar an íocóir a ghabhann le haistrithe cistí (dá ngairtear anseo feasta an 'Rialachán um Chistí a Aistriú') agus an tathbhreithniú sin a dhéanamh ar bhealaí a gcuirfidh níos mó faisnéise ar fáil d'aonaid faisnéise airgeadais agus d'údaráis forfheidhmithe dlí, a bhfeabhsóidh inrianaitheacht íocaíochtaí agus a náiritheoidh go bhfanfaidh creat an Aontais Eorpaigh go hiomlán i gcomhréir le caighdeáin idirnáisiúnta.

Leagfar síos sa Rialachán atá beartaithe, mar atá an Rialachán um Chistí a Aistriú, rialacha go gcaithfidh soláthraithe seirbhíse íocaíochta faisnéis ní amháin faoin íocóir ach faoin íocaí freisin a sheoladh feadh an tslabhra íocaíochta chun críocha sciúradh airgid agus maoiniú sceimhlitheoireachta a chosc, a imscrúdú agus a bhrath agus tá sé bunaithe go mór ar an moladh nua a ghlac an Tascfhórsa um Ghníomhaíocht Airgeadais (FATF) maidir le haistrithe de shreang, mar atá Moladh 16. Tá sé d'aidhm aige a áirithiú go ndéanfar an caighdeán idirnáisiúnta seo a thrasuí ar an dóigh chéanna ar fud an Aontais agus, go háirithe, nach ndéanfar aon idirdhealú maidir le híocaíochtaí náisiúnta laistigh de Bhallstáit agus íocaíochtaí trasteorann idir Ballstáit.

Cuirfidh an Rialachán atá beartaithe ar a gcumas d'údaráis náisiúnta bearta níos éifeachtaí a dhéanamh i gcoinne sciúradh airgid agus maoiniú sceimhlitheoireachta ar gach leibhéal.

Ag an am céanna, tá athbhreithniú molta ag an gCoimisiún ar Threoir 2005/60/CE an 26 Deireadh Fómhair 2005 maidir le cosc a chur ar úsáid an chórais airgeadais chun críocha sciúrtha airgid agus maoinithe sceimhlitheoirí.

3.Tráchtanna maidir leis an seasamh ón gComhairle

Tá an seasamh ón gComhairle de réir an chomhaontaithe pholaitiúil ar tháinig Parlaimint na hEorpa agus an Chomhairle air an 16 Nollaig 2014 agus tá eilimintí a mhol an dá institiúid ann. Tacaíonn an Coimisiún leis an gcomhaontú sin.

De thoradh próiseas ar leibhéal na meithle sa Chomhairle, a bhí teicniúil den chuid is mó, tá roinnt athruithe teicniúla déanta ar an togra bunaidh ón gCoimisiún atá cuimsithe sa chomhréiteach deiridh, agus measann an Coimisiún go bhfeabhsaíonn na hathruithe sin an téacs agus go gcuireann siad lena chomhréireacht leis an moladh ábhartha de chuid FATF.

Ar an dóigh chéanna, thacaigh an Pharlaimint, tríd is tríd, leis an obair theicniúil a rinneadh.

4.Conclúid

Tacaíonn an Coimisiún le torthaí na caibidlíochta idirinstitiúidí agus, dá bhrí sin, is féidir leis glacadh leis an seasamh ón gComhairle ar an gcéad léamh.